www.alraufi.blogspot.com 


Maulana Zakariyya Al-Kandahlawi 4b, Ulama Hadis India 
Terkenal (wafat 1345H) 


Maulana Zakariyya Al-Kandahlawi 4 ® dilahirkan pada 10 Ramadhan 
1315H, bertepatan dengan 12 Februari 1898, di sebuah desa bernama 
Kandlah di wilayah Uttar Pradesh, India, dari sebuah keluarga yang 
mempunyai sejarah panjang dalam pengabdian pada agama. Silsilah keluarga 
beliau bersambung sampai kepada sahabat besar Nabi M, Abu Bakar As- 
Siddiq 4 ®. 

Semasa kecil Zakariyya 4 ® mulai belajar membaca kepada Hakim Abdur 
Rahman 4®, kemudian menghafal Al-Quran di bawah bimbingan langsung sang 
ayah, Maulana Muhammad Yahya 4®, seorang ulama besar yang cukup 
terpandang di India. Setelah itu belajar bahasa Parsi dan bahasa Arab kepada 
Maulana Muhammad Ilyas 4 ®, pendiri gerakan Tabligh. 

Pada usia 12 tahun, Maulana Zakariyya 4 ® dibawa oleh sang ayah ke 
Madrasah Mazahirul Ulum. Di bawah bimbingan sang ayah, beliau 
mempelajari bahasa Arab tingkat lanjut, teks-teks klasik, nahwu, saraf dan 
ilmu mantiq. 

Ketika menginjak usia 17 tahun, minat utamanya mulai terfokus pada bidang 
kajian ilmu hadis. Beliau mempelajari 5 dari 6 kutubussittah. Bahkan beliau 
sempat belajar untuk kedua kalinya kitab Sahih Bukhari dan Sunan at-Tirmizi 
kepada Maulana Khalil Ahmad Saharanpuri 4 ®. Selama mempelajari kitab- 
kitab tersebut, Maulana Zakariyya 4 ® selalu menjaga wudhuk. 

Maulana Zakariyya 4 ® memulai karier mengajarnya pada tahun 1335H, ketika 
beliau ditunjuk untuk mengajar di mata pelajaran nahwu, saraf dan sastera. 
Pada tahun 134 IH, kemudian ditunjuk untuk mengajar tiga bahagian dari 
kitab Sahih Bukhari dan pada tahun 1344H ditambah lagi mengajar kitab 
Mishkat al-Masabih. 

Pada tahun 1345H, beliau berkesempatan mengunjungi tanah suci. Di 
Madinah beliau tinggal selama 1 tahun dan selama itu mengajar Sunan Abi 
Daud di Madarasah Ulum Shar’iyyah. Di Kota Nabi M ini, Maulana mulai 



www.alraufi.blogspot.com 


menulis Awjaz al-Masalik ila Muwatta’ Imam Malik 4 ®, syarah kitab Al- 
Muwatta’ nya Imam Malik 4 ®, ketika itu beliau berumur 29 tahun. 

Ketika kembali ke India, beliau mulai lagi mengajar kitab Sunan Abi Daud, 
Sunan al-Nasai, A\-Muwatta dan separuh bagian dari Sahih Bukhari, 
separuhnya lagi diajarkan oleh direktur madrasah. Setelah sang direktur 
wafat, tugas mengajar Sahih Bukhari ini diberikan seluruhnya kepada 
Maulana Zakariyya 4 ®. 

Selama hidup beliau, beliau telah mengajar separuh bahagian pertama dari 
Sahih Bukhari selama 25 kali, mengajar seluruh kitab tersebut selama 16 kali 
dan mengajar kitab Sunan Abi Daud sebanyak 30 kali. Karier beliau mengajar 
bertahan sampai tahun 1388H, ketika beliau menderita sakit mata yang tidak 
memungkinkan lagi untuk terus mengajar. 

Kecintaan Maulana Zakariyya 4 ® pada agama, terutama pada kajian ilmu 
hadits, sangat total. Total waktu yang dihabiskan beliau untuk belajar dan 
mengajar hadits adalah selama kurang lebih 60 tahun. 

Dalam kurun waktu tersebut beliau juga telah menulis lebih dari 80 kitab 
yang sangat tinggi nilainya dan diakui oleh para ulama di seluruh dunia. 
Beberapa kitab yang beliau tulis dalam bidang kajian hadis antara lain ; Awjaz 
al-Masalik ila Muwatta ’ Imam Malik (syarah dari kitab Muwatta Imam Malik 4®, 
terdiri dari 6 jilid), Lami’ al-Dirari ‘ala Jami ’ al-Bukhari (syarah dari kitab Sahih 
Bukhari), Syarah Muslim (syarah Sahih Imam Muslim), Juz ’ Hajjat al-Wida’ wa 
‘Umrat al-Nabi (Berisi tentang haji dan umrah yang dilakukan oleh Rasulullah 
%, juga memuat tentang masalah hukum haji, lokasi, dan tempat-tempat yang 
pernah dilalui atau disinggahi oleh Rasuulllah M), Khasa’il Nabawi Sharh 
Shama’il al-Tirmidhi (syarah dan komentar terhadap kitab al-Shama’il al- 
Muhammadiyyah oleh Imam Tirmidzi % yang berisi tentang hadis-hadis yang 
berkenaan dengan peri kehidupan Nabi Muhammad H) dan beberapa kitab 
lainnya. 

Karya beliau yang paling terkenal ialah Fadhail Amal. Diikuti dengan 
Hayatus Sahabah. 


Maulana Zakariyya 4 ® wafat pada 1345H. 



www.alraufi.blogspot.com 


Lebih lengkap mengenai riwayat hidup beliau boleh dibaca di buku 
autobiografi beliau yang ditulis dengan cara yang unik oleh beliau sendiri 
dengan judul “Aap Beetf’, yang setakat ini ada diterjemahkan ke dalam bahasa 
Indonesia dengan judul “Autobiografi Zakariy y a Al-Kandahlawf’ . 

Membaca kisah belajar, mengajar, menulis, ketekunan dan semangat Maulana 
Zakariyya dalam pengabdiannya kepada agama, khususnya dalam ilmu 
hadits harusnya membuat kita menjadi malu. 

Pertanyaan sederhana untuk kita, apa yang telah kita lakukan untuk 
memajukan agama yang kita cintai ini? 


(Sumber dari blog Taman Ulama’) 

/so/-e-tsawab adalah istilah yang digunakan oleh seorang sahabat dari benua Keling 
merujuk kepada majlis-majlis tahlil atau kenduri arwah. Kalimah tersebut membawa erti 
"menyampaikan pahala", yakni upacara di mana kita mendoakan agar umpama pahala apa yang 
kita telah kerja atau baca disampaikan Allah kepada orang lain terutama sekali arwah yang telah 
kembali ke rahmatullah. Inilah istilahnya yang masyhur digunakan oleh saudara-saudara kita dari 
kawasan sana. Jadi tidaklah amalan bertahlil dan menghadiahkan pahala kepada arwah yang 
telah pergi hanya diamalkan oleh orang kita sahaja. Mungkin rupa dan caranya berbeza tetapi 
prinsipnya serupa - menghadiahkan pahala amalan terutamanya kepada mereka-mereka yang 
telah kembali ke hadhrat Ilahi. Amalan ini sudah tentu mempunyai sandaran yang kuat di sisi 
para ulama kita, walau bagaimanapun ianya tidak terlepas dari berlakunya khilaf. Walau pun ada 
khilaf, kita nyatakan bahawa jumhur ulama menerimanya dan membolehkannya, jika segelintir 
yang "membid'ah sesatkan"nya maka biaq pi lah. Di sini aku tidak ingin membahaskan 
persoalan ini menurut mazhab-mazhab fiqh, tetapi hanya ingin menu ki lkan tulisan ulama hadits 
besar yang karangannya menjadi teks penting bagi satu jam a' ah yang bertebaran atas muka bumi 
ini. Bukan apa, sebab aku lihat ada dari kalangan ahli-ahli jama' ah ini yang terpengaruh dengan 
dakyah golongan anti-tahlilan sehingga turut terlibat dalam usaha membid'ahsesatkan orang lain. 
Jika pun mereka tidak bersetuju dengan pihak yang melakukan tahlilan dan sebagainya, maka 
tiadalah hak bagi mereka untuk menghukum pihak yang melakukannya, kerana orang yang 
melakukan amalan tahlil atau isal-e-tsawab ini mempunyai sandaran mereka, kuat atau tidak 
sandaran tersebut maka itu persoalan ijtihadiyyah, cuma jika difikirkan dengan logika akal jika 
tidak kuat sandarannya maka tidaklah jumhur membolehkannya. 

Syaikhul Hadits Maulana Muhammad Zakaria al-Kandahlawi 44 seorang ulama Hanafi dan 
muhaddits besar yang diberi gelaran Ra-isul Muhadditsin (Ketua Muhaddits) menulis dalam 
karangannya (yang diterjemah lah, yang asli bahso Urdu, idak le aku faham) berjodol "Fadhilat 
Sedekah" jilid 1 halaman 188 - 190 menulis:- 

Hadrat Ali ibnu Musa Haddad 4 ® berkata: "Aku telah mengambil bahagian dalam satu jenazah 
dengan Imam Ahmad ibnu Hanbal 4 ®, Muhammad ibnu Qudamah 4 ® pun turut serta. Selepas 
mayat dikebumikan salah seorang buta telah datang dekat kubur dan mulai membaca al-Quran. 
Hadrat Imam Ahmad ibnu Hanbal 4® telah berkata: "Bacaan al-Quran dekat kubur adalah 
bid'ah." Apabila kami mula kembali dari tempat perkuburan tersebut, dalam perjalanan itu 
Muhammad ibnu Qudamah 4 ® telah bertanya kepada Imam Ahmad ibnu Hanbal 4 ® : "Apakah 
pendapat anda mengenai pribadi Mubasyer Ibnu Ismail Habali 4 ® ? Imam Ahmad Hanbal 4 ® 
menjawab: "Yang boleh dipercayai." Ibnu Qudamah 4 ® pun telah bertanya: "Adakah anda juga 
mempelajari ilmu daripada beliau?" Imam menjawab: "Ya, saya telah belajar hadith daripada 
beliau." Ibnu Qudamah 4 ® berkata: "Mubasyer ibnu Ismail Habali 4 ® telah menceritakan kepada 
saya bahawa Abdur Rahman ibnu Ala ibnu Lajlaj 4 ® telah meriwayatkan daripada bapanya 
bahawa apabila beliau hampir meninggal dunia, beliau telah berwasiat agar di bahagian kepala 
kuburnya dibacakan ayat-ayat permulaan dan terakhir dari surah al-Baqarah dan beliau berkata 
juga bahawa beliau telah dengar Hadrat Abdullah ibnu 'Umar 4 ® berwasiat begitu." Setelah 

mendengar peristiwa ini, Hadrat Imam Ahmad ibnu Hanbal 4® berkata kepada Muhammad ibnu 
Qudamah 4® : "Patah baliklah anda ke tanah perkuburan itu dan suruhlah si buta tadi agar dia 
membaca al-Quran dekat kubur." 

Hadrat Muhammad ibnu Ahmad Maruji (Mirwazi) 4® berkata: "Aku telah dengar Imam Ahmad 
ibnu Hanbal 4® menasihati kepada manusia: "Apabila kamu men z iarahi kubur hendaklah kamu 
membaca surah al-Fatihah, surah al-Ikhlas, surah al-Falaq dan surah an-Naas. Selepas itu 
sampaikan pahalanya kepada penghuni-penghuni kubur; pahalanya akan sampai kepada 
mereka." [Ihya] 

Mughni adalah sebuah kitab mengenai hukum fekah Mazhab Hanbali yang amat dipercayai. 
Pengarangnya telah menyalinkan peristiwa ini dan juga riwayat-riwayat mengenainya. Telah 
diriwayatkan di dalam Bazlul Majhud serta sanad dari kitab Bahar bahawa selepas solat, puasa 
dan sedekah jikalau pahalanya disampaikan kepada sesiapa maka pahala itu akan sampai 
kepadanya baik dia masih hidup ataupun sudah mati. 

Telah diriwayatkan di dalam kitab Abu Daud daripada Hadrat Abu Hurairah 4&: "Adakah sesiapa 
yang akan mengambil tanggungjawab untuk mengerjakan dua atau empat rakaat solat (yakni 
sholat nafil) di Masjid Asyar (dekat Basrah) lalu akan berkata: "Pahalanya ini adalah bagi Abu 
Hurairah (yakni dihadiahkan pahala solatnya tadi kepada Sayyidina Abu Hurairah." [Abu Daud] 

Patutlah diambil perhatian mengenai penyampaian pahala kepada arwah kaum kerabat. Sebab, di 
samping hak-hak mereka, selepas mati kita akan berjumpa mereka. Betapa besarnya malu akan 
dirasai semasa itu, kiranya tidak memberi apa-apa kepada mereka walaupun telah diambil 
banyak faedah daripada mereka dengan keihsanan dan harta peninggalan mereka. 

Lihat ikhwah bagaimana Maulana telah berpesan agar perhatian sewajarnya diberikan untuk 
amalan isal-e-tsawab (dalam tradisi kita disebut "amalan bertahlil @ kenduri arwah"). Oleh itu 
sekali lagi aku nyatakan bahawa amatlah menghairankan jika sesetengah ahli Jam a' ah Tabligh 
ada yang menjadi penentang kepada amalan-amalan seperti ini kerana terikut-ikut fahaman ahli 
bid' ah-inembid' ah yang anti tahlilan. Sedarlah wahai saudara Ahli Jam a' ah Tabligh, Maulana 
Zakaria al-Kandahlawi 4& yang kitab-kitab fadhailnya kamu baca sehari-hari tidak pernah 
membid'ah sesatkan amalan isal-e-tsawab, bahkan telah menyeru agar ianya diberi perhatian. 
Maka sama-samalah kita jaga amalan, warisan dan tradisi yang telah dipandang baik oleh orang- 
orang Islam. Janganlah diqiaskan atau disamakan amalan, warisan dan tradisi tersebut dengan 
amalan, warisan dan tradisi orang-orang kafir, kerana qias tersebut adalah qias baathil atau qias 
ma'al faariq kerana tidaklah agama Islam itu sama dengan agama kafir. 


(Sumber dari blog Bahrus Shofa) 



